Soklin malmio

Soklin malmio on maaperän fosfaattiesiintymä Savukoskella Suomen Lapissa. Sinne on pitkään suunniteltu fosfaattikaivosta, mutta toistaiseksi paikalla on tehty vain koekaivauksia. Kaivoshanketta suunnitteli viimeksi norjalainen Yara, joka luopui siitä vuonna 2020. Malmiolle vievä tie ei kestä raskaita tiekuljetuksia, ja kaivoksen rakentaminen edellyttäisi viimeisimpien suunnitelmien mukaan leveämmän, vankemman ja geometrialtaan erilaisen maantien rakentamista. Fosforirikaste kuljetettaisiin Kemijärvelle, josta jatkokuljetus hoituisi rautateitse. Maantien rakentamisen kustannus on arvioitu 140 miljoonaksi euroksi.https://yle.fi/uutiset/3-10935146https://vayla.fi/documents/25230764/0/Soklin+kaivoksen+tieyhteydet.pdf/9235c3eb-c35c-454f-84fc-dd5e18e01ea2 Varsinaisen kaivosinvestoinnin on arvioitu olevan noin miljardin euron suuruinen.https://www.tekniikkatalous.fi/uutiset/soklin-kaivoshanke-on-miljardi-investointi/82ca6c28-90cb-3943-8565-9b288b681e3ahttps://yle.fi/uutiset/3-7398892

Esiintymä
Esiintymä koostuu kahdesta erillisestä alueesta nimiltään Loitso ja Pierkuli.https://yle.fi/uutiset/3-11356831

Fosfori on karbonatiitin muodossa. Varantoarvio on 190,6 megatonnia ja P2O5-pitoisuus 11,2 prosenttia.https://tupa.gtk.fi/raportti/arkisto/17_2015.pdf Kaivoksen malmi sisältää fosforin lisäksi rautaa.https://www.lapinkansa.fi/soklin-kaivoshanke-nostettiin-jaista-tulossa-jalle/164038

Soklin malmiosta löydettiin vuonna 2023 harvinaisia maametalleja.https://yle.fi/a/74-20018265 Ne ovat kukharenkoiitti- ja kordyliittimineraaleissa.https://www.mineralsgroup.fi/fi/ajankohtaista/uutiset/soklista-loydettiin-harvinaisia-maametalleja-sisaltavia-uusia-mineraaleja.html

Historia

Fosforiesiintymä löydettiin vuonna 1967.

Kaivosoikeudet kuuluivat ensin Rautaruukille, sitten Kemiralle ja vuodesta 2007 norjalaiselle Yaralle GrowHow-kaupan myötä. 

Vuonna 2012 arvioitiin, että toteutuessaan kaivos rikastamoineen toisi Itä-Lappiin 200 suoraa ja 450 epäsuoraa työpaikkaa. Rakentamisprojekti työllistäisi noin 600 henkilöä. Mikäli kaivos perustetaan, sieltä louhittua malmia on tarkoitus jalostaa Suomessa. Aiemmin vaihtoehtona oli myös jalostaminen EuroChemin Kovdorin rikastamossa Venäjällä.

Eri vaihtoehdoissa oli suunniteltu erillisten rautateiden rakentamista fosforin kuljettamiseen.Soklin kaivos olisi jättipotti Itä-Lapille MTV3 2007Soklin kaivoshankkeeseen uppoaisi miljardi Tekniikka ja talous 2010 Suomen valtio on lupautunut kustantamaan kaivoksen liikenneyhteyksiä enintään 200 miljoonalla eurolla.http://www.lapinkansa.fi/Lappi/1194943133507/artikkeli/sokli+valtio+valmis+satsaamaan+200+miljoonaa+kaivos+voisi+alkaa+2020.html  Hallituksen talouspoliittinen ministerivaliokunta päätti rahoittaa kaivoksen maantieyhteyksiä 140 miljoonalla eurolla.http://www.hs.fi/talous/a1422942134445  Eduskunta äänesti rautatieyhteyttä vastaan 10. lokakuuta 2014 äänin 133–43.https://archive.is/20150325190220/http://www.lapinkansa.fi/Lappi/1194932574632/artikkeli/eduskunta+aanesti+soklin+ratahanketta+vastaan.html

Syyskuussa 2015 Yara ilmoitti alustavasti keskeyttävänsä kaivoshankkeen sen alhaisen kannattavuuden vuoksi. Yhtiö kertoi kuitenkin vievänsä loppuun hankkeen luvanhakuprosessit ja muut keskeneräiset valmisteluasiat ennen lopullista päätöstä. Lisäksi se ilmoitti mahdollisesti arvioivansa hankkeen kannattavuutta myöhemmin uudelleen.

2018 kaivokselle myönnettiin ympäristö- ja vesitalousluvat.Soklin kaivoshanke sai ympäristöluvan Savukoskella Yle, 2018

Yara aloitti uusimman kannattavuuselvityksen tekemisen vuonna 2019. Uusimman kannattavuusselvityksen valmistumisen jälkeen investointipäätös oli mahdollista tehdä vuonna 2021. Kaivoksen elinkaari on arvioitu 20 vuoden mittaiseksi. Yara on suunnitellut kaivoksen elinkaareksi 21 vuotta.https://tukes.fi/documents/5470659/20242801/KaivNro%202019_Sokli_Yara%20Suomi%20Oy_Savukoski.pdf/

Vuonna 2020 Yara myi kaivosoikeudet nimellisellä kauppahinnalla Suomen Malmijalostus Oy:lle, joka on Suomen valtion omistama, Työ- ja elinkeinoministeriön omistusohjauksessa oleva yhtiö. Hanke siirtyi Suomen Malmijalostus Oy:lle vuoden lopussa. Yara perusteli hankkeesta luopumista strategisella kokonaisharkinnalla, johon vaikuttivat lupaprosessien pitkittyminen, investointikustannukset, logistiset haasteet sekä fosfaatin maailmanmarkkinahinta.

Keväällä 2025 tehdyissä kairauksissa selvisi, että alueella on merkittäviä pitoisuuksia niobista, fosfaatista, raudasta, mangaanista, vermikuliitista, uraanista ja kuparista. Niiden lisäksi löytyi harvinaisia maametalleja, kuten neodyymistä ja praseodyymistä, joita käytetään esimerkiksi tuulivoimaloiden ja sähköautojen kestomagneeteissa. Ramboll Finlandin laatiman arvion mukaan kaivoksen rakennusvaihe työllistäisi tuhansia ihmisiä Suomessa ja kaivos tuottaisi vuosittain noin 700 miljoonan euron liikevaihdon. Suoraan ja välillisesti se työllistäisi 1300–1500 henkilöä. Taloustutkimuksen kyselyn mukaan savukoskelaisista 62 prosenttia kannatti kaivoksen avaamista, mikäli se tapahtuisi vastuullisesti ja huomioimalla paikalliset elinkeinot.

 Vastustus 
Hanketta on vastustanut Sokli erämaana -liike ja Kemin-Sompion paliskunta. Vastustajien mukaan luonto ja virkistysmahdollisuudet uhrataan "muutaman kymmenen työpaikan tähden". Poromiesten mukaan kaivos tuhoaisi perinteisen poroelinkeinon saasteillaan sekä katkaisemalla porojen laidunkierron.Helsingissä Sokli-tempaus YLE Alueet Suurin osa valituksista hylättiin hallinto-oikeudessa toukokuussa 2020. Päätös viivytti kaivoksen valmistumista ja rajasi luvasta pois Pierkulin alueen.Vaasan hallinto-oikeuden päätös viivyttää ja pienentää Soklin kaivoshanketta Yle, 2020

Katso myös
 Siilinjärven kaivos

 Lähteet 

Aiheesta muualla
 Soklin kaivoshanke , Kaivosseminaari 2010, Seppo Gehör, Yara Suomi. 18 s. (Viitattu 3.8.2013)

Luokka:Suomen kaivokset
Luokka:Savukoski